આ મહિલા પાછી બીજી કોઈ નહીં પણ અભિનેત્રી છે. રોઝ મેકગૉવન નામ છે એનું. એનું ટ્વિટર ખાતું સસ્પેન્ડ કરી દેવામાં આવ્યું છે. એના પર ટ્વિટરની નીતિનિયમોનો ભંગ કરવાનો આક્ષેપ છે. પ્રશ્ન એ થાય કે એક અભિનેત્રીએ એવું શું કર્યું કે જે ટ્વિટરની નીતિનિયમોનું ઉલ્લંઘન થઈ ગયું? મેકગોવનનું કહેવું છે કે તે ટ્વિટરનો સીમિત ઉપયોગ જ કરી શકે છે. તે ટ્વીટ વાંચી શકે છે અને ડાયરેક્ટ મેસેજ કરી પણ શકે છે પરંતુ કોઈ ટ્વીટ કરી શકતી નથી, ટ્વીટના જવાબ આપી શકતી નથી કે રિટ્વીટ કરી શકતી નથી. આવું કેમ થયું?